钦定古今图书集成/理学汇编/学行典/第175卷 > 黄彦士〈弟奇士〉
## 钦定古今图书集成/理学汇编/学行典/第175卷 > 黄彦士〈弟奇士〉

按《黄州府志》：“黄彦士，号武皋，万历甲辰进士，授御史。
会孝定太后崩，疏请神宗复古制，终三年丧。神宗是
之，曰：‘黄御史真君子，宫中不解衰服。熹宗即位，疏请
讲学，建甘露书院，近二程夫子祠，商求继圣存诚之
学。彦士自家塾至服官以及归里如一日。弟奇士，字
武滨，初纳贽于耿楚侗，甲午举于乡，授寿州学正。设’”
四科教士，首德行，次经济，三制艺，四骑射诗赋，问学
者无虚日。其学以静入，以悟精，以修实。与人言，必抉
心髓以相示，时称为“二黄先生。”